Гюнтер Дайке
У грънчаря

Превод от немски: Богдана Зидарова, —

chitanka.info

Буца от глина

във грижлива ръка,

дискът се върти и ти

се изменяш така:

като делва извита,

съдина ненагледна,

не те напълват нивга за насита

и твоите капки последни

до дъно нивга не изпиват —

по жътва на обед в полето

и в къщи, когато заспиват.

На ръката изкусна се ти покори,

извивай се в тоз кръговрат,

повторно в жарта обгори —

към устни скоро ще те поднесат.

Ваза и свещник, и блюдо,

делва, кърчаг —

изменяй се, глинено чудо,

съдина от пръст!

А ти, род човешки, що пак

толкова нещо разби

от жажда за мъст,

взри се накрая по-ясно,

поучи се от крехките вещи

със себе си поне по-грижливо

да се отнасяш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.